[image: image1.png]



Parlamentul României

Camera Deputaţilor                                                                                                          
	Comisia pentru apărare, ordine

publică şi siguranţă naţională

Nr.32/61

	                                    Bucureşti, 10.02.2009 

                          PL x. 17/2009


RAPORT 

asupra proiectul de Lege privind aprobarea Ordonanţei de urgenţă a Guvernului nr.224/2008 pentru modificarea art.5 alin.(2) din Legea nr.415/2002 privind organizarea şi funcţionarea Consiliului Suprem de Apărare a Ţării
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură de urgenţă cu  proiectul de Lege privind aprobarea Ordonanţei de urgenţă a Guvernului nr.224/2008 pentru modificarea art.5 alin.(2) din Legea nr.415/2002 privind organizarea şi funcţionarea Consiliului Suprem de Apărare a Ţării, trimis cu adresa nr. PL.x. 17 din 2 februarie 2009 şi înregistrat cu nr.32/61 din 03.02.2009. 


Consiliul Legislativ, cu nr. 1646/29.12.2008, a avizat favorabil proiectul de ordonanţă de urgenţă.


Proiectul de lege urmăreşte modificarea alin. (2) art. 5 din Legea nr. 415/2001 în sensul în care preşedintele Senatului devine, alături de primul-ministru, vicepreşedinte al Consiliului Suprem de Apărare a Ţării.  
2. Proiectul de lege  face parte din categoria legilor organice, potrivit prevederilor art. 73 din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este Prima Cameră sesizată.
4. La şedinţa Comisiei au fost prezenţi 19 din totalul de 24 de membri.


În urma dezbaterilor, în şedinţa din 10 februarie 2009, membrii Comisiei pentru apărare, cu unanimitate de voturi, au hotărât să propună Plenului Camerei Deputaţilor adoptarea proiectului de lege, în forma prezentată. 
Preşedinte, 

Costică Canacheu 

PARLAMENTUL ROMÂNIEI

CAMERA DEPUTAŢILOR

	Comisia pentru apărare, ordine

publică şi siguranţă naţională

Nr.32/61

	                                    Bucureşti, 10.02.2009 

                          PL x. 17/2009


Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.224/2008 pentru modificarea art.5 alin.(2) din Legea nr.415/2002 privind organizarea şi funcţionarea Consiliului Suprem de Apărare a Ţării, trimis cu adresa nr. PL.x. 17 din 2 februarie 2009 şi înregistrat cu nr.32/61 din 03.02.2009. 


În raport cu obiectul şi conţinutul acesteia, proiectul de lege face parte din categoria legilor organice.

Preşedinte, 

Costică Canacheu 
